Placuit atque convenit inter Justonem et uxorem suam Belisiam et infantes eorum hebreos Giraldo episcopo Matisconensis civitatis Sancti Vincentii martiris, cum suis canonicis, res inter se commutarent et fecerunt. Imprimis donant atque commutant Justus et uxor sua Belisia cum infantibus eorum, a partibus domno Giraldo episcopo cum suis canonicis Sancti Vincentii martiris, res nostras que sunt in pago Matisconense, in agro Melionacense, in villa Moyson, hoc est vinea cum campo insimul tenente que terminat a mane terra Hebreorum, a medio die Adalgis levite, a sero et a circio vias publicas; habet in longo perticas XXXIII, in lato perticas XVIII. Similiter donat atque commutat domnus Giraldus episcopus cum suis canonicis Sancti Vincentii martiris res que sunt site in ipsa villa Muison; hoc est curtilus cum vinea insimul tenente que terminat a mane terra Justone, a medio die terra Adalardo, a sero Rannulfo que fuit Madalulfi, a circio terra Sancti Veranni; habet in longo perticas XVI, de vinea vestita in unoquoque fronte perticas XII. In ipso loco campum unum qui est in relevio; habet in longo perticas XVIIII, in lato VIII. Vinea et campus est in ipsa terminatione, et est in ipsa villa vinea que terminat a mane terra Adalardi, a medio die terra Hebreorum, a sero similiter, a circio via publica; habet in longo perticas VIII et pedes IIII, in unoquoque fronte perticas VI. Infra istas terminationes et perticationes, unusquisque quod accepit teneat et possideat et faciat post hunc diem quicquid voluerit sine contradictione. Si quis contradixerit II uncias auri componat. S. Rocleno. S. Arigerio. S. Ansigis. S. Adalberti. S. Teotlini. S. Ambaldi.